polyglot-tagger/wikipedia-language-snippets-filtered huggingface dataset:
༢༽ བྱང་ཆུབ་ལམ་གྱི་རིམ་པའི་སྦྱོར་བའི་ཆོས་དྲུག་ཐེག་མཆོག་བགྲོད་པའི་ཉེ་ལམ་ལ། ༢༠།
༥༽ ཕྱག་ན་རྡོ་རྗེ་གཏུམ་ཆེན་ལ་བརྟེན་པའི་ཚོགས་ཀྱི་འཁོར་ལོ་བདེ་ཆེན་རྒྱ་མཚོ་ལ། ༣
ལྕགས་རིགས་ཀྱིས་དྲོད་བརྒྱུད་ཁྲིད་ བྱེད་པ་རྟོགས་ཐུབ་ལ། ལྕགས་རིགས་ཀྱི་བཞུ་ཚད་ཀྱང་མཐོ་པོ་ཡིན་པ་རྟོགས་ཐུབ། དངུལ་དང་ཟངས་ནི་དྲོད་བརྒྱུད་ཁྲིད་ཡག་ཤོས་བྱེད་པའི་ལྕགས་རིགས་ཡིན། ཞ་ཉེ་དང་དངུལ་ཆུས་དྲོད་དེ་ཙམ་བརྒྱུད་ཁྲིད་བྱེད་མི་ཐུབ། ནམ་རྒྱུན་ནང་དུ་འཁྲིད་པའི་གློག་སྐུད་དེ་ཚོ་ནི་འདུས་མང་ཝི་ནིལ་ཚྭ་ལྡན་ ནམ། ཡང་ན། འགྱིག་དང་འདྲ་བའི་དངོས་རྫས་ཤིག་གིས་བཏུམས་ཡོད། ལྕགས་རིགས་ཕན་ཚུན་རྡུང་པའམ། ཡང་ན། ངོས་མཁྲེགས་པོ་ཞིག་གིས་བརྡུངས་ཚེ། སྒྲ་གྲགས་སྲིད། འདི་ལྟའི་ལྕགས་རིགས་ཀྱི་ཁྱད་ཆོས་ལ་སིང་སྒྲ་ཅན་ གྱི་ཁྱད་ཆོས་ཟེར།
སྤྱི་ལོ་༡༩༣༣ པ་རབ་བྱུང་བཅུ་དྲུག་པའི་ཆུ་བྱ་ལོའི་ཆོ་འཕྲུལ་ཟླ་བའི་ཚེས་གསུམ་ཉིན་ཡབ་པད་ཏེ་དང༌། ཡུམ་གཡུ་མཚོ། འཁྲུངས་ཡུལ་རྡོ་ཁོག་རྫུ་མེད་ཆོས་ཀྱི་འབྱུང་གནས། དགུང་སྙིང་བྱ། ཕྱག་མཐིལ་དུ་མཁའ་འགྲོའི་དལ་ཆོས་འབྱུང་ཟུར་དྲུག་པའི་རི་མོ་ཡོད་པ་སོགས་མ་འཁྲུལ་བར་སྐུ་བལྟམས། འཁྲུངས་པའི་སྐབས་སུའང་སྐུ་དྲང་པོར་བསྲངས། སྤྱན་གྱིས་ནམ་མཁར་གཟིགས། ཕྲུ་མ་ཆོས་གོས་ཀྱི་ཚུལ་དུ་མནབས་ཏེ་ཞལ་ནས་རིག་སྔགས་ཀྱི་རྒྱལ་པོཨ་ར་པ་ཙ་ལན་བདུན་གསུངས་པ་དེར་འཁོད་ཀུན་ཀྱིས་ཐོས་པས་ཐམས་ཅད་ཡ་མཚན་པར་གྱུར།
དགུང་གྲངས་བཅོ་ལྔ་སོན་སྐབས་འོད་གསལ་རྫོགས་པ་ཆེན་པོའི་ཆོས་དང་ཀུན་མཁྱེན་བླ་མ་མི་ཕམ་རྒྱ་མཚོ་ལ་མོས་གུས་བླ་ལྷག་ཏུ་འཁྲུངས་ཏེ་རིག་སྟོང་འཇམ་དཔལ་གཞོན་ནུའི་ཚིགས་བཅད་ཀྱི་སྒོ་ནས་གསོལ་བ་ཕུར་ཚུགས་སུ་བཏབ། གསོལ་འདེབས་གྲངས་བརྒྱ་རེའི་མཚམས་སུ་སེམས་ངོ་མཛུབ་ཚུགས་ཀྱི་གདམས་པ་རེ་བསྒྲགས་པས་སྔ་མ་ས་ཡ་གཅིག་དང༌། ཕྱི་མ་ཁྲི་ཚོའི་གྲངས་འཁྱོལ་བའི་མོད་ལ་དོན་བརྒྱུད་ཀྱི་དགོངས་པ་རིག་སྟོང་གཉུག་མའི་རང་ཞལ་མངོན་སུམ་རྗེན་ཅེར་དུ་མཐོང་བས་རྩོལ་མེད་འབྲས་བུའི་རྒྱལ་སར་གཤེགས།
གཞན་ཡང་རྫོགས་ཆེན་མཁན་ཆེན་འཇིགས་མེད་ཡོན་ཏན་མགོན་པོ་ལས་ལྕེ་བཙུན་སྙིང་ཐིག བོད་སྤྲུལ་མདོ་སྔགས་བསྟན་པའི་ཉི་མ་ལས་སྙིང་ཐིག་ཡ་བཞིའི་དབང་དང༌། དུས་འཁོར་དབང་ཆེན། སྤྲུལ་སྐུ་ནམ་མཁའ་འཇིགས་མེད་ལས་བླ་མ་ཡང་ཏིགཞི་ཁྲོའི་དབང༌། མ་ཎི་བླ་མ་པདྨ་སིདྡྷི་ལས་ཁྲེགས་ཆོད་ཐོད་རྒལ་གྱི་གདམས་པ་དང༌། བར་དོའི་ཆོས་སྐོར། བུ་རྒྱུད་ལྷ་བ་སྤྲུལ་སྐུ་ལས་ཕར་ཚད་ཀྱི་སྐོར་དང༌། སྐར་རྩིས་སོགས་རིག་གནས་སྐོར།མཁན་པོ་རྒྱ་མཚོ་ལས་དབུ་མའི་སྐོར།
དགུང་གྲངས་བཅོ་བརྒྱད་པར་གྲུབ་དབང་རྫོགས་ཆེན་པའི་ཆོས་བརྒྱུད་འཁྲུལ་མེད་འཛིན་པ་རྫ་སྟོད་ལྕང་མ་སྒར་དུ་ཕེབས་ནས་ཡོངས་ཀྱི་དགེ་བའི་བཤེས་གཉེན་ཐུབ་བསྟན་ཆོས་འཕེལ་ལམ་ཐུབ་དགའ་ཡིད་བཞིན་ནོར་བུའི་ཞབས་པད་མཉེས་པ་གསུམ་གྱིས་བསྟེན། མདོ་སྔགས་ཀྱི་ཆོས་ཚུལ་སྤྱི་དང་ཤིན་ཏུ་ཟབ་པ་བསྐྱེད་རྫོགས་རྫོགས་ཆེན་གྱི་གདམས་ཁྲིད་བཅས་ཐུགས་རྒྱུད་བུམ་པ་གང་བྱོའི་ཚུལ་དུ་གསན་བསམ་མཛད།
དགུང་ལོ་ཉེར་བཞིའི་དུས་རང་ཡུལ་གནུབས་ཟུར་དགོན་གྱི་ཆོས་ཁྲི་ལ་མངའ་གསོལ་ཏེ་བཤད་གྲྭའི་ལས་ཐོག་མཁན་པོའི་ཐུགས་འགན་བཞེས་ནས་གཞུང་ཆེན་བཀའ་པོད་ལྔ་དང་སྙན་སུམ་སོགས་ཐུན་མོང་རིག་གནས་ཀྱི་འཆད་ཁྲིད་རྒྱ་ཆེར་བསྐྱངས། དེ་ནས་དུས་ངན་གྱི་གོད་ཆག་བདོ་བའི་ལོ་གྲངས་ཉི་ཤུ་ཙམ་རིང་དབེན་པའི་གནས་ཡུལ་འགྲིམས་ཏེ་རང་དོན་དུ་བསྙེན་སྒྲུབ་ཉམས་བཞེས་ཀྱིས་ཐུགས་དམ་ལ་བོགས་འདོན་དང༌།
ཅེས་གསུངས་པ་ལྟར་སྔོན་སྨོན་ཐུགས་བསྐྱེད་གོ་ཆ་དུས་སུ་སྨིན་ཏེ་སྤྱི་ལོ་༡༩༨༠པ་བོད་རབ་བྱུང་བཅུ་དྲུག་པའི་ལྕགས་སྤྲེལ་ཟླ་བ་དྲུག་པའི་ཚེས་བཅུ་ལ། ཁྲག་འཐུང་བདུད་འཇོམས་རྡོ་རྗེའི་སྐུ་ཚེའི་སྟོད་ཀྱི་གདན་ས་གསེར་ལྗོངས་བླ་མ་རུང་དུ་ལྔ་རིག་ནང་བསྟན་སློབ་གླིང་ཞེས་པའི་ཆོས་སྡེ་གསར་དུ་དབུ་བཙུགས་ནས་མདོ་སྔགས་སྨིན་གྲོལ་དང་བཅས་པའི་ཆོས་འཁོར་རྒྱ་ཆེར་བསྐོར།
དགུང་གྲངས་ཉེར་གཉིས་པར་རྗེ་དེ་ཉིད་ཀྱི་དྲུང་ནས་བསྙེན་པར་རྫོགས་པ་ནས་སྐུ་ཚེ་གང་བོར་ཚུལ་ཁྲིམས་ཀྱི་བསླབ་པ་རིན་པོ་ཆེའི་གནང་བཀག་གི་གནས་ཕྲ་མོ་ལས་ཀྱང་མི་འདའ་བའི་རྣམ་ཐར་བདག་གིར་བཞེས། སློབ་ཚོགས་བརྒྱ་ཕྲག་དུ་མའི་དབུས་སུ་ང་ཡི་སྤྲུལ་སྐུ་རྒྱ་སྒོང་མ་ཞེས་ཐུགས་བརྩེས་རྗེས་སུ་བཟུང་བའི་སྔགས་བརྗོད་དང་ནང་མའི་ཞལ་གདམས་རྒྱུན་དུ་གནང༌།
དགུང་གྲངས་བཅུ་བཞི་པར་ངེས་པར་འབྱུང་བའི་ཐུགས་རྒྱུད་བསྐུལ་བས་བྲག་རྫོང་མཁན་པོ་བསོད་ནམས་རིན་ཆེན་ལས་རབ་ཏུ་བྱུང་བས་ཐུབ་བསྟན་ལེགས་བཤད་དཔལ་བཟང་པོ་ཞེས་མཚན་གྱི་ཅོད་པན་གསོལ། དེ་ནས་བཟུང་བཤེས་གཉེན་དུ་མ་བསྟེན་ཏེ་ཐོས་བསམ་མཛད་པས་ཉིན་རེ་ཤོག་ལྡེབ་མདའ་ཚད་བཅོ་ལྔ་ཙམ་ཐུགས་འཛིན་ནུས་པའི་གཟུངས་སྤོབས་ཀྱི་བློ་གྲོས་རྒྱས།
ཇི་སྐད་དུ། རྡོ་གྲུབ་ཀུན་བཟང་གཞན་ཕན་གྱི་མ་འོངས་ལུང་བསྟན་ལས། གསེར་རྔ་དམ་ལྷ་ཡི་བླ་ལུང་དུ༔ དཔལ་ཨོ་རྒྱན་སྤྲུལ་པ་འཇིགས་མེད་མཚན༔ འཁོར་རྣམ་བཞིའི་བྱང་སེམས་སྡེ་ཚོགས་ལ༔ ཆོས་མདོ་སྔགས་ཀྱི་བསྟན་པ་ཉི་བཞིན་གསལ༔ ཁོང་འགྲོ་དོན་ས་བརྟན་སྤོ་ལ་རེག༔ འཁོར་དག་པའི་གདུལ་བྱ་ཕྱོགས་བཅུར་ཁྱབ༔ དེར་འབྲེལ་ཀུན་བདེ་ཆེན་ས་ལ་འགོད༔
བླ་མ་ཚུལ་དགའ་ལས་མཛོད་ཀྱི་བཤད་རྒྱུན་དང༌། རྒྱལ་བཀའ་རིན་པོ་ཆེའི་བཀླག་ལུང༌། མཁན་པོ་ཨོ་རྒྱན་མགོན་པོ་ལས་འདུལ་ཊིཀ་ཉི་མའི་འོད་ཟེར། དེ་མཚུངས་མཆོག་སྤྲུལ་པད་ནོར། བླ་མ་གར་ཆོས། མཁན་པོ་ཟླ་འོད། བཤེས་གཉེན་དགེ་འདུན་དར་རྒྱས་སོགས་ལས་ཀྱང་ཆོས་བཀའ་ཅི་རིགས་གསན་པས་མང་དུ་ཐོས་པ་རྒྱ་མཚོའི་ཕ་རོལ་ཏུ་སོན།
དགུང་ལོ་བདུན་ལ་སོན་སྐབས་ཡི་གེའི་ཕྱི་མོ་ལ་བསླབས་ཀྱང་ཤེས་དཀའ་བའི་རྐྱེན་གྱིས་འཇམ་དཔལ་སྨྲ་བའི་སེང་གེ་ལ་དད་མོས་དྲག་པོས་ཞག་འགར་བསྒྲུབས་པས་བྱིན་རླབས་ཀྱི་རྟགས་མཚན་ཐོབ་པ་ནས་བཟུང་ཀློག་སོགས་ལ་མ་བརྩོན་པར་མཁྱེན་པར་མ་ཟད། གསུང་རབ་དགོངས་འགྲེལ་དང་བཅས་པའི་དོན་འོལ་སྤྱི་ཙམ་ཐུགས་སུ་ཆུད་པ་བྱུང༌།
གཞན་དོན་དུ་སྣོད་ལྡན་གྱི་སློབ་བུ་འགའ་ལ་ཀུན་མཁྱེན་མཛོད་བདུན་དང༌། ངལ་གསོ་སྐོར་གསུམ། མི་ཕམ་གསུང་འབུམ་གཙོ་བོར་གྱུར་པའི་ཆོས་ཁྲིད་ཉིན་བཞིན་བསྩལ་ཅིང༌། ཁྱད་པར་རྒྱལ་བསྟན་ཡང་དར་གྱི་ཉི་མ་གསར་དུ་ཤར་བའི་སྐབས་འདིར།
དེ་ཡང་གསན་པ་ཙམ་དུ་མ་བཞག་པར་ཐུགས་ཉམས་སུ་ལེགས་པར་བཞེས། རྒྱུ་སྐུ་ཚེ་དཔག་ཏུ་མེད་པ་ནས་ལེགས་པར་སྦྱངས་ཤིང་གོམས་པའི་དཀར་པོའི་རིགས་ཀྱི་ནུས་པ་ཉིད། རྐྱེན་བླ་མའི་ཐུགས་རྗེ་དང་དགོངས་པའི་བྱིན་རླབས་འཕོ་བའི་སྟོབས་ཀྱིས་ཡོངས་སུ་སད་པས། བདེ་བར་གཤེགས་པའི་གསུང་རབ་ཀྱི་གནས་ཟབ་པ་དང་རྒྱ་ཆེ་བའི་ཚུལ་མཐའ་དག་རྟོན་པ་བཞི་དང་མི་འགལ་བར་སོ་སོ་ཡང་དག་པར་རིག་པ་བཞིའི་ཚུལ་གྱིས་ཐུགས་སུ་ཆུད་དེ། རང་བྱུང་ཡེ་ཤེས་ཀྱི་སྣང་བ་མཁའ་དང་མཉམ་པ་ལ་དབང་འབྱོར་བས་སྤོབས་པའི་གཏེར་ཆེན་པོ་བརྒྱད་གྲོལ་བ་ཡིན་ཏེ།
སྔ་འགྱུར་བསྟན་པའི་ཤིང་རྟ་ཆེན་པོ་མི་ཕམ་འཇམ་དབྱངས་རྣམ་རྒྱལ་རྒྱ་མཚོ་ནི། ཡབ་ལྷ་རིགས་འཇུ་མགོན་པོ་དར་རྒྱས་དང་། ཡུམ་སྨུག་པོ་གདོང་བཟའ་སྲིང་ཆུང་མའི་སྲས་སུ་རབ་བྱུང་བཅུ་བཞི་པའི་མེ་རྟ་ལོར ། མདོ་ཁམས་ཀླུང་དལ་འབབ་ཀྱི་འགྲམ་ཡ་ཆུའི་དིང་ཆུང་དུ་གྲགས་པའི་སར་སྐུ་བལྟམས། ཉིད་ཀྱི་ཁུ་བོ་དབོན་བླ་མ་པདྨ་དར་རྒྱས་ཀྱིས་མི་ཕམ་རྒྱ་མཚོ་ཞེས་པའི་མཚན་གྱི་ཅོད་པན་གསོལ།
འདུལ་བ་མདོ་རྩ་ལ་ཐོག་མར་ལན་གཅིག་གཟིགས་པས་ཅུང་གོ་དཀའ་བ་འདྲ་ཞིག་བྱུང་བར། རྗེས་སུ་བཀའ་འགྱུར་ཚར་གཅིག་དཔེ་ལྟས་གཟིགས་སྐབས་འདུལ་པོད་བཅུ་གསུམ་པོ་ཚར་གཅིག་གཟིགས་པ་དེས་མདོ་རྩལ་མི་ཤེས་རྒྱུ་གཅིག་ཀྱང་མི་འདུག་གསུངས། དེའང་བོད་སྔ་རྗེས་ཀྱི་ཁྱད་སོགས་ཟབ་གནད་ཐུན་མིན་རྣམས་ནི་དཔེ་སོགས་ལ་བལྟས་པ་མིན་པར་བསྙེན་སྒྲུབ་ལ་བཞུགས་དུས་རིག་པའི་རྩ་ཁ་བྱེ་བ་དང་། བླ་མ་དང་ལྷག་པའི་ལྷའི་བྱིན་རླབས་ལས་རང་བབ་ཀྱིས་ཐུགས་ལ་ཤར་ཏེ་མ་བྲིས་ཐབས་མེད་བྱུང་བ་འབའ་ཞིག་ཡིན་ཅེས་གསུངས།
དེས་ན་འཕགས་ཆེན་རྣམས་ཀྱིས་དམ་པའི་ཆོས་ཀྱི་མཛོད་ཡོངས་སུ་བསྲུང་བའི་ཕྱིར་གཞན་གྱི་ལོག་རྟོག་བཟློག་པ་སོགས་ནི་དོན་ཆེན་པོ་དང་འབྲེལ་བ་ཅན་ཏེ། མཁས་མཆོག་བློ་བཟང་རབ་གསལ་དང་། རྗེ་འདི་ཉིད་གཉིས་ཀྱང་ཕན་ཚུན་ལེགས་བཤད་ཀྱི་སྐྱེས་བཟང་པོ་བསྐུར་རེས་ཀྱིས་འབེལ་བའི་མཐར་ཕན་ཚུན་ཐུགས་ཡིད་གཅིག་འདྲེས་སུ་གྱུར་ཏེ་བསྔགས་བརྗོད་ཀྱི་མེ་ཏོག་འཐོར་བར་མཛད།
ཕྱིར་ཕེབས་ཏེ་ལབ་སྐྱབས་མགོན་དབང་ཆེན་དགྱེས་རབ་རྡོ་རྗེའི་ མདུན་ནས་མ་ཏིའི་འཇམ་དཀར་གྱི་རྗེས་གནང་གསན་པས་དབང་གནང་དུས་དང་རྗེས་སུ་མཀྵའི་ལས་སྦྱོར་གནང་སྐབས་གཉིས་ཀར་གཞུང་ནས་བཤད་པ་ལྟར་གྱི་གྲུབ་པའི་རྟགས་མཚན་མངོན་དུ་གྱུར་པས་མཁྱེན་རབ་ཀྱི་པདྨ་བཞད།
ལས་མདོ་སྡུད་པའི་རྩ་བའི་ལུང་དང་། འབུམ་གསར་དགེ་བཤེས་ངག་དབང་འབྱུང་གནས་ལས་དབུ་མ་འཇུག་པ། གསོལ་དཔོན་པདྨ་ལས་བྱམས་ཆོས་བྱང་ས་སོགས་གཞུང་སྤེལ་མའི་བཤད་ལུང་གི་རྒྱུན་ཙམ་གསན།
གཞན་ཡང་སྔ་རྗེས་ཅི་རིགས་པར་འཇམ་མགོན་བློ་གྲོས་མཐའ་ཡས་ ལས་སྒྲ་ཙནྡྲ་པ་དང་། དངུལ་ཆུ་བཙོ་བཀྲུའི་ལག་ལེན་སོགས་ཐུན་མོང་རིག་གནས་དང་། འཇམ་དཔལ་ཚེ་བདག་ལྕགས་འདྲ་ལྕགས་སྡིག་སོགས་ཐུན་མོང་མ་ཡིན་པའི་སྨིན་གྲོལ་རིགས །
དཔལ་སྤྲུལ་ཨོ་རྒྱན་འཇིགས་མེད་ཆོས་ཀྱི་དབང་པོ་ ལས་ཞག་ལྔའི་ཁོངས་སུ་སྤྱོད་འཇུག་ཤེས་རབ་ལེའུ་གསན་པས་ཚིག་དོན་གྱི་ཆ་མཐའ་དག་དཔྱིས་ཕྱིན་པར་ཐུགས་སུ་ཆུད་ཅིང་ཕྱིས་ཤེར་ཊཱིཀ་སོགས་ཀྱང་མཛད།
རྫོགས་ཆེན་མཁན་པདྨ་བཛྲ་ སོགས་དགེ་བའི་བཤེས་གཉེན་དུ་མ་ལས་མདོ་སྔགས་རིག་གནས་དང་བཅས་པའི་སྐོར་མཐའ་ཡས་པ་གསན་པར་མཛད།
གཞན་ཡང་མགོན་པོའི་གཏོར་ཆེན་དང་། ལྕགས་མཁར་ཟུར་དགུ་པ། ཆོས་རྒྱལ་གཏོར་ཆེན། ལྕམ་སྲིང་། ཀྵེ་ཊ་པ་ལའི་གཏོར་ཆེན། ཡ་མ་ར་ཛའི་སྒོ་ནས་དྲག་པོའི་ལས་སྦྱོར་གྲངས་ལས་འདས་པ་མཛད། ཆུ་ཕག་ ༡༨༦༣ལོར་གཙང་མིག་དམར་དགེ་བཤེས་དང་མཇལ། ཆོས་བཀའ་གང་མང་གསན། རབ་བྱུང་བཅོ་ལྔ་པའི་ས་གླང་ ༡༨༨༩ ལོར་ཚེ་ཏན་དགོན་དུ་ཕེབས་ཏེ་ཆོས་བཀའ་མང་པོ་གསུངས། དེ་ལྟར་བསྟན་འགྲོའི་དོན་ཁོ་ན་ལ་དམིགས་པའི་མཛད་པ་རླབས་ཆེ་ཞིང་མཐའ་ཡས་པ་སྤེལ་ཏེ་དགུང་ལོ་གྱ་བཞི་པ་རབ་བྱུང་བཅོ་ལྔ་པའི་མེ་བྱ་ ༡༨༩༧ ལོའི་ཟླ་བདུན་པའི་ཚེས་གཅིག་ལ་ཀ་རིང་དུ་སྐུ་གཤེགས།
གྲུབ་པའི་དབང་ཕྱུག་འཇིགས་མེད་བསམ་གཏན་རིན་པོ་ཆེ་རབ་བྱུང་བཅུ་བཞི་པའི་ཤིང་ཁྱི་ ༡༨༡༤ ལོར་མདོ་སྨད་རེབ་གོང་སྟོད་ཀྱི་ཆར་གཡུ་འབྲོང་ཁྱུང་གསུམ་གྱི་ལྷ་ཞོལ་ལྟེ་ཐང་དུ་ཡབ་མགོ་རྒས་མཁར་བྱམས་དང་ཡུམ་སྙིང་མོ་སྐྱིད་གཉིས་ཀྱི་སྲས་སུ་སྐུ་བལྟམས། བྱིས་པའི་དུས་ནས་རྫོང་དཀར་གྱི་ཆོས་གྲྭར་ཞུགས་ཏེ་ཀློག་དང་ཆོས་སྤྱོད་མང་པོ་ཚེགས་མེད་པར་ཐུགས་སུ་ཆུད།
གཡུལ་རྒྱལ། དེང་སང་ང་ཚོ་བོད་ཀྱི་རྩོམ་རིག་རྣམ་གྲངས་སྙན་རྩོམ་དང་།དཔྱད་རྩོམ།སྒྲུང་རྩོམ་ལ་སོགས་པ་མང་པོ་ཞིག་ཡོད་པའི་ནང་ནས། བརྩམས་སྒྲུང་ལ་དམིགས་བསལ་ཁྱད་ཆོས་མི་སྣའི་བསམ་བློ་ཞིབ་འབྲི་དང་།མི་སྣའི་བྱ་འགུལ་གྱི་ཐད་ནས་རང་མི་རིགས་ཀྱི་གཤིས་ཀ་དང་། སྐབས་དེའི་ལོ་རྒྱུས་ཀྱི་རྒྱབ་ལྗོངས་སོགས་མང་པོ་མཚོན་པར་བྱེད་ནུས་པས་ཁྱེད་ཀྱི་གཟིགས་ན་སླད་ཕྱིན་ང་ཚོའི་གཞོན་སྐྱེས་ཚོས་རྩོམ་ལུགས་གང་གི་ཐད་ཤུགས་ཆེ་ཙམ་སྦྱངས་དགོས་ཀྱི་ཡོད་པ་གཟིགས་ཀྱི་འདུག་གམ།
ཚེ་རིང་ནོར་བུ་ལགས། ངའི་ཐོག་མའི་རྩོམ་འདི་འབྲི་བའི་སྐུལ་སློང་དང་དམིགས་ཡུལ་ནི་ང་ཚོའི་བོད་མི་རིགས་ཀྱི་ཐུན་མོང་མ་ཡིན་པའི་རིག་གནས་དེས་གཞི་བྱས་ཏེ་བོད་མིའི་སེམས་ཁམས་དེ་ཚོ་ངོ་སྤྲོད་བྱེད་རྒྱུ་དེ་ཡིན་པས་ད་རེས་དེ་ལ་སྤྱི་ཡོངས་ནས་ངོས་འཛིན་བྱས་པ་དང་།བྱ་དགའ་དེ་ཐོབ་དུས་བརྗོད་མི་ཤེས་པའི་དགའ་པོ་བྱུང་།དེས་མ་ཟད་ཁོང་ཚོས་བོད་ཀྱི་རིག་གནས་འཛིན་པའི་བསམ་པ་དེ་ཡང་མཚོན་ཐུབ་ཀྱི་རེད་བསམ་གྱིན་ཡོད།
གཡུལ་རྒྱལ། ད་ལྟ་ཁྱེད་ཀྱི་གོང་དུ་གསུངས་པ་ལྟར་བརྩམས་སྒྲུང་དེའི་ནང་བོད་མིའི་རིགས་གནས་ཀྱིས་གཞི་བྱས་དམིགས་བསལ་བོད་མིའི་སེམས་ཁམས་དེ་ཚོ་མི་སྣའི་གཤིས་ཀའི་སྟེང་ནས་ངོ་སྤྲོད་བྱས་པའམ་མཚོན་ཐབས་གནང་བ་དེ་ཚོར་དེ་མིན་མི་རིགས་གཞན་ཚོས་བལྟ་སྟངས་དང་ངོས་འཛིན་གང་འདྲ་བྱུང་ཡོད་དམ།
ཀྲུང་གོའི་སྐབས་ལྔ་པའི་ལུའུ་ཞུན་རྩོམ་རིག་བྱ་དགའ་འཐོབ་མཁན་ཚེ་རིང་ནོར་བུ་ལགས་ལ་བཅར་འདྲི་ཞུ་བ།
ཁོ་པས་གྱེན་ལངས་ཞིང་པའི་དམག་དཔུང་གི་འགོ་ཁྲིད་བྱས་རྗེས་དམག་དཔུང་གི་སྒྲིག་ཁྲིམས་རང་བཞིན་ལ་ཤུགས་སྣོན་བརྒྱབ་པ་དང། ས་གནས་གང་དུ་རྒྱལ་ཁ་ཐོབ་ཀྱང་དེར་གནའ་རབས་ཀྱི་ཤུལ་བཞག་དངོས་པོ་ལ་གཏོར་བཤིག་མི་ཡོང་བའི་འབད་བརྩོན་གང་ཐུབ་ཡོད་པའི་མི་བཀོལ་སྤྱོད་བྱེད་པ་བཅས་ཀྱི་བྱ་ཐབས་བཟུང་བས། ཁོ་པའི་ཆབ་སྲིད་དང་དམག་དོན་ཐོག་གི་རྒྱལ་ཁ་ཐོབ་ཐུབ་པའི་འགན་སྲུང་བྱུང་བ་མ་ཟད། ཞིང་པའི་གྱེན་ལངས་དམག་དཔུང་ནང་ཁུལ་ཁ་བྲལ་དང་སྒྲིག་ཁྲིམས་མེད་པའི་གནས་བབ་བེད་སྤྱད་ནས་རིམ་བཞིན་དྲག་གནོན་བྱེད་ཐུབ་པ་བྱུང་མཐར།
སྤྱི་ལོའི་གོང་ཀྱི་ལོ་ངོ་ 1600 ནས་ 1046 ཙམ་བར་ཀྱི་ཧྲང་རྒྱལ་རབས་ནི་ཚན་པ་གཉིས་སུ་དབྱེ་ཆོག། ཧྲང་རྒྱལ་རབས་ཀྱི་དུམ་བུ་གོང་མ་ནི་དེང་དུས་ཀྱི་ ཨར་ལི་སྒང་དང་ ཀྲང་ཀྲའུ་ ཧྲང་ཁྲང་སོགས་སུ་ཆགས་ཚུལ་བཙལ་རྙེད་ཐུབ་པ་དང། དུམ་འཚམ་གཉིས་པ་ནི་ ཧྲང་རྒྱལ་རབས་ཕྱི་མ་འམ་ཡིན་རྒྱལ་རབས་ཞིས་འབོད་པ་དང། དེང་དུས་ཀྱི་ཧའ་ནན་ཞིང་ཆེན་ཁོངས་ཨན་ཡང་ས་ཁུལ་དུ་ཡིན། ཧྲང་རྒྱལ་རབས་ཀྱི་རྒྱལ་ས་དགུ་འབྱུང་བའི་ཐ་མ་དེ་ཡིན། སྤྱི་ལོའི་གོང་ཀྱི་ལོ་ངོ་༡༢༠༠ཙམ་ནས་ཡིན་པའི་ རུས་པ་དང་སྲོག་ཆགས་སྐོགས་ཤུན སྟེང་བྲིས་པའི་རྒྱ་ཡིག་འབྲི་གཟུགས་ཞིག་ཀྱང་ ཨན་ཡང་ནས་བཙལ་རྙེད་འབྱུང།
ཧྲང་རྒྱལ་རབས་སྐབས་ཐང་ཧྲང་ནས་བཙིས་པའི་ཀྲུའུ་ཧྲང་རྒྱལ་པོའི་བར་ཁྱོན་རྒྱལ་པོ་ 31 བྱུང། དུས་རབས་དེ་སྐབས་རྒྱ་རིགས་ཀྱི་གནམ་ལྷ་དང་ གཤིས་ལྷ་ དེ་མིན་ ལྷ་ཐམས་ཅད་ཀྱི་དཔོན་ས་ལྷ་སོགས་ལྷ་འདྲ་མིན་ལ་དད་མོད་བྱེད་ཀྱི་ཡོད། མ་ཟད་དུས་རབས་དེ་སྐབས་ཀྱི་མི་རྣམས་ནས་རང་ཉིད་མེས་པོ་དམ་པ་དང་ ཕ་མེས་ ཡང་མེས་རྣམས་འདས་གྲོངས་རྗེས་ཐམས་ཅད་འགྱུར་འགྲོ་བའི་ཡོད་ཆེས་བྱེད། ཁྱིམ་ཚང་ཕལ་མོ་ཆེས་རང་ཉིད་ཀྱི་མེས་པོ་རྣམས་ལ་མཆོད་པ་བྱེད།
རྒྱལ་རབས་དེབ་ཐེར་ཆེན་མོར་གཞིགས་ན་ཧྲང་རྒྱལ་རབས་ཀྱི་དུས་རྒྱལ་ས་ཐེངས་དྲུག་ཙམ་གནས་སྤོས་བྱས། སྤྱི་ལོའི་གོང་ཀྱི་ལོ་ངོ་ 1350 སྐབས་ཆེས་མཐའ་མཇུག་ཀྱི་གནས་སྤོས་ནི་ཡིན་ས་ཁུལ་དུ་བྱས་ཏེ་ཡིན་རྒྱལ་རབས་ཀྱི་འགོ་བཙམས། དུས་རབས་དེ་ནི་འསྐལ་ལྡན་དུས་རབས་ཞིས་ཀྱང་བརྗོད། དེ་མིན་ཧྲང་དུས་རབས་ཕྱི་མ་ཡང་འབོད།
དུས་རབས་རྗེས་མའི་ནང་བྱུང་བའི་རྒྱའི་རྒྱལ་རབས་མཁས་ཅན་མཁས་ཅིག་སྣང་ཚུལ་ལ། རྒྱལ་རབས་གཅིག་འཇུག་སྒྲིལ་རྗེས་གཞན་ཞིག་འགོ་འཙུགས་ཏེ་གཅིག་མཇུག་གཅིག་མཐུད་པར་བརྗོད་ཀྱང། དོན་དངོས་ཀྱི་གནའ་བོའི་རྒྱ་ནག་ཆབ་སྲིད་ནི་རྙོག་འཛིང་ཆེ་བ་ཞིག་སྟེ། མཁས་དབང་མང་པོ་ཞིག་གི་དགོངས་ཚུལ་ལ་ཤའ་རྒྱལ་རབས་དང། ཧྲང་རྒྱལ་རབས་གཉིས་ཕལ་ཆེར་དུས་གཅིག་ལ་མཉམ་གནས་ཡོད། མ་ཟད་ཀྲའུ་རྒྱལ་རབས་ཀྱི་སྔ་མ་དང་ཧྲང་རྒྱལ་རབས་གཉིས་མཉམ་གནས་བྱུང་བ་ལྟ་བུ།
དེ་སྐབས་ཀྲུའུ་རྒྱལ་པོས་རྒྱལ་ཁམས་ཐམས་ཅད་གཅིག་སྒྲིལ་ཡོང་ཆེད་གནམ་འོག་གྱི་འཚོ་འཛིན་ཅེས་པའི་ལྟ་ཚུལ་གསར་པ་ཞིག་གཏོད། ལྟ་ཚུལ་དེས་ཕྱིས་སུ་འབྱུང་བའི་རྒྱལ་རབས་མང་པོ་ཞིག་ལ་ཤུགས་རྐྱེན་ཆེན་པོ་ཐེབས་ཡོད། རྒྱ་ནག་གི་དབང་འཛིན་སུས་བྱེད་དགོས་མིན་གནམ་ཐོག་ནས་ཐག་གཅོད་པ་ལྟར་བརྗོད། མ་ཟད་རང་བྱུང་ཀྱི་གནོད་འཚེ་ཚབས་ཆེན་བྱུང་ཚེ་གནམ་འོག་གི་འཚོ་འཛིན་ཅེས་པའི་གོང་མིང་ཤོར་འགྲོ་བའི་ཡིད་ཆེས་བྱེད་ཀྱི་ཡོད། དེ་ལྟར་བྱུང་ཚེ་གོང་མ་ཚང་ནས་སྔོན་མ་དེ་གནས་དབྱུང་གཏོང་ནས། ཁྱིམ་རྒྱུད་གསར་པ་ཞིག་གི་གནམ་འོག་གྱི་འཚོ་འཛིན་ཅེས་པའི་གོང་མིང་འཛིན་ཀྱི་ཡོད།
ཀྲུའུ་རྒྱལ་རབས་སྐབས་ཐོག་མར་རང་ཉིད་ཀྱི་རྒྱལ་ས། རྨ་ཆུ་གཙང་པོའི་ཡན་ལག་ཝེ་ཆུ་འགྲམ་དུ་གནས་པའི། དེང་དུས་ཤི་ཨན་གྲོང་ཁྱེར་ནུབ་ཕྱོགས་སུ་གནས་སྤོས་བྱས། འོན་ཀྱང་སྲིད་འཛིན་ས་ཁུལ་རིམ་བཞིན་འཕེལ་རྒྱས་སུ་ཕྱིན་པས་འབྲི་ཆུ་གཙང་པོའི་གཤོངས་སུ་རྒྱ་སྐྱེད་བྱུང། དེ་ནི་ཐེངས་དང་པོའི་བྱང་ཕྱོགས་ནས་ལྷོ་ཕྱོགས་སུ་གནས་སྤོས་བྱས་པའི་མི་འབོར་ཤུགས་ཆེ་ཤོས་ཞིག་ཡིན།
ཀྲུང་གོའི་དཔལ་ཡོན་འདི་ནི་རྨ་ཆུ་གཙང་པོ་དང་འབྲི་ཆུ་གཙང་པོའི་ཉེ་འདབས་ཀྱི་གཤོངས་ས་ཁུལ་ནས་བྱུང། མ་ཟད་འབྲི་ཆུ་གཙང་པོ་ནི་ཀྲུང་གོའི་དཔལ་ཡོན་དར་བའི་སྲོག་རྩ་ཡང་ཡིན། ཀྲུང་གོའི་དཔལ་ཡོན་ནི་ལོ་རྒྱུས་ཡུན་རིང་ལྡན་པའི་འཛམ་གླིང་གི་ཆེས་སྔ་བའི་དཔལ་ཡོན་ཞིག་ཡིན། ཧ་ལམ་ལོ་ངོ་ལྔ་སྟོང་ཙམ་གྱི་ལོ་རྒྱུས་ཡོད། སྤྱིར་གནའ་དུས་ཀྱི་རྒྱལ་རབས་ལོ་རྒྱུས་དེབ་ཐེར་ཆེན་མོ་དང་སྨྱུག་ཤིང་ལོ་རྒྱུས་དེབ་ཐེར་གཞིགས་ན་ཧྲང་རྒྱལ་རབས་མ་བྱུང་གོང་ཤའ་རྒྱལ་རབས་བྱུང་ཚུལ་གསལ་ཡང། ཧྲང་རྒྱལ་རབས་ (.
ཆིན་རྒྱལ་རབས་ 221 སྐབས་གོང་མ་དང་པོ་ཆིན་ཧྲི་ཧོང་གྱི་རྒྱལ་ཕྲན་སིལ་མ་རྣམས་གཅིག་འགྱུར་མཛད་སྟེ་རྒྱ་ནག་ནི་གོང་མ་རིམ་བྱོན་གི་དབང་བསྒྱུར། རྒྱ་ནག་གི་རྒྱལ་རབས་མཐའ་མ་ཆིང་རྒྱལ་རབས་ནི་ 1912 ལོར་མི་སེར་རྒྱལ་ཁབ་དུ་འགྱུར། 1949ལོར་རྒྱ་ནག་མི་དམངས་སྤྱི་བཐུན་རྒྱལ་ཁབ་དབུ་བརྙེས།
རྒྱ་ནག་རྒྱལ་རབས་ནི་ཆབ་སྲིད་གཅིག་འགྱུར་དང་སིལ་མ་འཐོར་བའི་ལོ་རྒྱུས་ཀྱི་རྒྱུན་རིམ་གྲངས་མང་ཞིག་མ་ཟད། ཉེ་འཁོར་གྱི་རིགས་གཞན་ཚོས་དབང་སྒྱུར་བྱས་སྟེ་འཕེལ་རིམ་འམ་ཉམས་རྒུད་གང་མང་བྱུང། མ་ཟད་ནུབ་ཕྱོགས་རྒྱལ་ཁབ་དང། ཨེ་ཤི་ཡའི་གླིང་ཆེན་གྱི་རྒྱལ་ཁབ་གཞན་རྣམས་དང་ཕྱིར་བསྐྱོད་འགྲོ་འོང་འབྲེལ་ལམ་གང་བྱུང་གི་ཐོག། མ་ཟད་རིག་གཞུང་མཉམ་སྲེས་ཤུགས་འོག་དེང་དུས་རྒྱ་ནག་རིག་གཞུང་གི་ཆ་ཤས་ཞིག་ཏུ་འགྱུར།
སྤྱི་ལོའི་གོང་ཀྱི་དུས་རབས་༨ པའི་ནང། དཔྱིད་དུས་དང་སྟོན་དུས་ཀྱི་རྒྱལ་རབས་སྐབས་ཆབ་སྲིད་ཀྱི་དབང་ཤུགས་ཕྱོགས་འགོས་སུ་ཕྱིན། མིང་དེ་ལྟར་དཔྱིད་དུས་དང་སྟོན་དུས་ཞེས་པའི་ལོ་རྒྱུས་དེབ་ཐེར་གི་ཤུགས་རྐྱེན་འོག་འཐོབ། དུས་རབས་དེ་སྐབས་དེ་སྔོན་ཀྲུའུ་རྒྱལ་རབས་གི་མངའ་ཁོངས་འོག་གནས་པའི་ས་ཁུལ་ཁག་གི་དཔོན་དམག་རྣམས་དབང་ཆར་དག་སྐྱེལ་བྱེད་པ་དང། གོང་མར་གྱེན་ལོག་བྱེད་འགོ་བཙུགས། སྐབས་འདིར་ཆིན་ལན་སོགས་པའི་བྱང་ཤར་གྱི་རུ་ཚོགས་ནས་བཙན་འཛུལ་བྱས་པས་ཉེན་ཚབས་ཆེ་རུ་བཏང། དེའི་རྐྱེན་པས་ཀྲུའུ་རྒྱལ་རབས་ཀྱི་རྒྱལ་ས་ལོའོ་ཡང་ཤར་ཕྱོགས་སྤོས།
ཀྲུའུ་རྒྱལ་རབས་ཀྱི་དུས་སྐབས་གཉིས་པ་༼ཤར་ཀྲུའུ་རྒྱལ་རབས་༽ དུས་འགོ་བཙུགས། དཔྱིད་དུས་དང་སྟོན་དུས་རྒྱལ་རབས་ཡང་ཀྲུའུ་དབུས་མའི་རྒྱལ་རབས་ཉམས་མས་སུ་ཕྱིན་ཏེ་རྒྱལ་ཕྲན་སིལ་མར་འགྱུར་བའི་དུས་རབས་མཚོན། ས་ཁུལ་སོ་སོའི་དབང་ཤུགས་ཆེ་བའི་མི་སྣ་ཁག་གི་ཆབ་སྲིད་དབང་ཐང་ཟིན་པ་དང་ མིང་ཙམ་དུ་ཀྲུའུ་རྒྱལ་པོའི་ཆབ་འབང་དུ་གནས། མ་ཟད་ས་ཁུལ་ཁ་ཅིག་གི་འགོ་པ་ཚོས་རང་ཉིད་ལ་རྒྱལ་རིགས་ཀྱི་གོང་མིང་ཡང་གསོལ། དེ་སྐབས་རྒྱ་ནག་ནི་རྒྱལ་ཕྲན་སིལ་མ་བརྒྱ་ཙམ་གི་འདུས་པ་ཞིག་དུ་འགྱུར། རྒྱལ་ཕྲན་ཁ་ཅིག་ནི་གྲོང་ཚོ་ཞིག་གི་ཆེ་ཆུང་ཙམ་ལས་མེད།
དུས་རབས་དེ་སྐབས་ཀྱི་ཆབ་སྲིད་འཕེལ་གྲིབ་ཤུགས་ཆེ་བས་ དང་ , ལ་སོགས་པའི་རྒྱ་ནག་གི་ཆེས་ཕུལ་བྱུང་ལྟ་གྲུབ་ཁག་སོ་སོའི་བསམ་བློའི་སློབ་གཉེར་མེ་ཏོག་ཡང་བཞད།
ཆབ་སྲིད་ཀྱི་གནས་འབབ་ལྷག་པར་སྲ་བརྟན་ཕྱིན་རྗེས། སྤྱི་ལོའི་གོང་གི་དུས་རབས་ ༥ འི་མཇུག་ཙམ་དུ་རྒྱལ་ཕྲན་བདུན་གནས་ཐུབ་ཡོད།
རྒྱལ་ཕྲན་དེ་རྣམས་ཕན་ཚུན་དམག་འཐབ་ཀྱི་དུས་ཡུན་དེར་སྡང་ཟུག་ཆེ་བའི་རྒྱལ་ཕྲན་དུས་རབས་ཟེར། སྤྱིར་མིང་ཙམ་དུ་ཡོད་པའི་ཀྲུའུ་རྒྱལ་པོ་མུ་འཐུད་སྤྱི་ལོའི་གོང་གི་ལོ་ ༢༥༦ བར་གནས་ཡོད་ཀྱང་དོན་ཐོག་གི་བདག་དབང་ཆུང་ངུ་ཙམ་ལས་མེད།
དམག་འཁྲུག་རྒྱལ་ཁབ་དེ་དག་གི་ཁྱིམ་མཚེས་མངའ་ཁུལ་ནི། དེང་སྐབས་ཀྱི་སི་ཁྲོན་དང་ལེའོ་ནིང་སོགས་རྣམས་ས་ཁུལ་འཛིན་སྐྱོང་གསར་པའི་རྒྱལ་ཡོངས་དམག་སྤྱི་ཆེན་མོ་དང་ཞིང་ཆེན་ལམ་ལུགས་ འོག་ཟླ་སྒྲིལ་བཏང་ཟིན། དེ་འདྲ་བའི་ལམ་ལུགས་ནི་དཔྱིད་དུས་དང་སྟོན་དུས་ལོ་རྒྱས་རྒྱལ་རབས་ནས་བཟུང་འགོ་བཙུགས་ཡོད། མ་ཟད་དེ་ཆ་ཤས་ཙམ་དེང་དུས་ཀྱི་ཞིང་ཆེན་དང་རྫོང་ .
དུས་རབས་དེ་སྐབས་ཀྱི་མཐའ་མའི་རྒྱ་སྐྱེད་ནི་ཆིན་ཀྱི་རྒྱལ་པོ་ཡིང་ཀྲང་ཀྱི་སྐུ་དུས་སུ་བྱུང། སྤྱི་ལོའི་གོང་གི་ལོ་༢༡༤ ཙམ་ལ་ཁོང་གི་རྒྱལ་ཕྲན་སིལ་མ་མང་པོའི་སྟོབས་ཤུགས་རྣམས་ཆིག་སྒྲིལ་མཛད། ཀྲེ་ཅང་དང་ ཕུའུ་ཅན་ གོང་ཏུང་ གོང་ཤི་སོགས་ལ་མུ་མཐུད་བཙན་འཛུལ་བྱས་ཏེ། རང་ཉིད་གོང་མ་དང་པོ་ཆིང་ཧྲི་ཧོང་དུ་དྲིལ་བསྒྲགས་མཛད།
ཤའ་རྒྱལ་རབས་ནི་རྒྱ་ནག་གི་རྒྱལ་རབས་ཐོག་མ་འདི་ཡིན། སྤྱིར་ཤའ་རྒྱལ་རབས་འདི་དངོས་ཡོད་བྱུང་ཡོད་མིན་ཐད་ལྟ་ཚུལ་གང་མང་ཡོད་ཀྱང། གནའ་དངོས་ཤུལ་རྫས་དཔྱད་རིག་པ།འགའ་གཞིར་བཟུང་དངོས་དཔང་ཐུབ་ཡོད། སི་མ་ཆན་གི་བཙམས་པའི་རྒྱལ་རབས་དེབ་ཐེར་ཆེན་མོ་གཞིར་ན་ཤའ་རྒྱལ་རབས་ནི་སྤྱི་ལོའི་གོང་གི་ 2200 ཙམ་བྱུང་ཚུལ་བཤད་ཡོད། གནའ་དངོས་ཤུལ་རྫས་དཔྱད་རིག་པ་འགས་ཧའ་ནན་ཞིང་ཆེན་དུ་དབུས་སུ་ཡོད་པའི་ཨིེརལི་ཏོའོ་ནས་འཚོལ་ཞིབ་བྱས་ཡོད། ཟངས་ཀྱི་གཏེར་རྡོ་བཞུ་སྦྱོང་བྱེད་པའི་ཡོ་ཆས་སྤྱི་ལོའི་གོང་ཀྱི་ལོ་ངོ་ 2000 བྱས་པ་ཞིག་བཙལ་རྙེད་ཐུབ་ཡོད།
གནའ་བོའི་གཏམ་རྒྱུད་གཞིར་ན་ཤའ་རྒྱལ་རབས་འདི་ སྤྱི་ལོའི་གོང་ཀྱི་ལོ་ངོ་ 1600 ཙམ་ལ་མིང་ཏེའོ་དམག་འཁྲུག་གི་རྐྱེན་པས་མཇུག་སྒྲིལ།
ཐང་རྒྱལ་རབས་ནི་གོང་མ་ཀའོ་ཛུ་ནས་སྤྱི་ལོ་༦༡༨ལོའི་ཟླ་བ་དྲུག་པའི་ཚེས་༡༨ཉིན་འགོ་ཚུགས། སྐབས་དེ་ནི་རྒྱ་ནག་གི་བསྐལ་པ་རྫོགས་ལྡན་གྱི་དཔལ་ཡོན་དུས་རབས་ཡིན། ལྷག་པར་དུ་སྒྱུ་རྩལ་དང། རྩོམ་ཡིག། སྙན་ངག། བཟོ་རྩལ་སོགས་ལ་འཕེལ་རྒྱས་མྱུར་པོ་ཞིག་ཕྱིན་ཡོད། ནང་ཆོས་ནི་སྐབས་དེའི་མེ་སེར་དཀྱུས་མའི་ནང་ཤས་ཆེ་བའི་དད་མོས་ཆོས་ལུགས་ཞིག་ཏུ་འགྱུར་ཡོད། རྒྱལ་ས་ཁྲང་ཨན། དེང་དུས་ཀྱི་ཤིའ་ཨན་གྲོང་ཁྱེར་ནི་སྐབས་དེའི་འཛམ་གླིང་ཐོག་ཀྱི་གྲོང་ཁྱེར་ཆེ་ཤོས་ཞིག་ཡིན
རྒྱལ་རབས་མཁན་རྣམས་ཀྱི་ཆིན་རྒྱལ་རབས་ནས་ཆིང་རྒྱལ་རབས་ཀྱི་མཇུག་མ་སྒྲིལ་བར་རྒྱ་ནག་གོང་མའི་དུས་རབས་ཞེས་དགོངས་པ་གཅིག་མཐུན་ཡིན། སྤྱིར་ཆིན་གོམ་མ་དང་པོའི་གོང་བུ་གཅིག་སྦྲེལ་གྱི་དུས་ཡུན་ནི་ལོ་ངོ་༡༢ ཙམ་ལས་གནས་མེད་ཀྱང། ཁོང་གི་རྒྱ་རིགས་གནས་ཡུལ་ཁག་ཚང་མ་ཁྲིམས་ལུགས་ལྡན་པའི་སྲིད་གཞུང་ཤན་ཡང་དུ་བྱས་ནས་མཉམ་གནས་ཐུབ་པ་མཛད་ཡོད།
མ་ཧཱ་ཙི་ནའི་རྩིས་གཞུང་འཇམ་དབྱངས་དགྱེས་པའི་འཛུམ་རིས། འཛུམ་ཟེར། འཛུམ་རླབས། འཛུམ་དཀར》
ཟླ་འདིའི་ཚེས་ ༩ དང་ ༡༠ ཉིན་གཉིས་རིང་རྒྱལ་སྤྱིའི་པེན་བོད་ཀྱི་རྩོམ་པ་པོའི་མཐུན་ཚོགས་ཀྱི་ཚོགས་ཆེན་ཐེངས་ལྔ་པ་ཚོགས་པའི་སྟེང་། དེ་སྔའི་སྒྲིག་གཞི་ཁག་ཅིག་ལ་བསྒྱུར་བཅོས་བཏང་སྟེ་ཚོགས་བཅར་བ་ཡོངས་ཀྱིས་འོས་ཤོག་འཕངས་བ་བརྒྱུད་དེ། རྩོམ་པ་པོ་མཐུན་ཚོགས་ཀྱི་རྒྱུན་ལས་གསར་འདེམས་གནང་བའི་ཁྲོད། དགེ་རྒན་ཆེན་མོ་སྤྲེལ་ནག་པ་བློ་གྲོས་དཔལ་བཟང་ལགས་ཚོགས་གཙོར་བདམས་ཡོད་སྟབས། འདི་གའི་གསར་འགོད་པས་ཁོང་ལ་བཅར་འདྲི་ཞུས།
སྤྱི་ལོ་༢༠༡༦ལོའི་སྤྱི་ཟླ་དང་བོའི་ཚེས་༩ཉིན་ནས་འཚོགས་མགོ་བརྩམས་པའི་ཕན་ཕྱི་སྡོད་བོད་ཀྱི་རྩོམ་པ་བོའི་མཐུན་ཚོགས་ཀྱི་ཐེངས་ལྔ་བའི་ཚོགས་ཆེན་ཐོག་ཏུ་སྔར་མེད་ལུགས་གསར་གྱིས་ཚོགས་གཙོར་འདེམས་ཐོན་བྱུང་།
དྲི་བ། སྐུ་ཉིད་ཀྱིས་རྩོམ་རིག་དང་རྩོམ་པ་པོ་ཟེར་བ་དེ་ཚད་གཞི་གང་འདྲ་ཞིག་ལ་ངོས་འཛིན་གནང་གི་ཡོད་པ་དང་། བོད་ཀྱི་རྩོམ་པ་པོའི་མཐུན་ཚོགས་ཀྱི་ལངས་ཕྱོགས་དང་འགན་འཁྲི་གཙོ་བོ་གང་ལ་ངོས་འཛིན་གནང་གི་ཡོད།
དྲི་བ། གལ་སྲིད་ཁྱེད་རང་ཚོགས་གཙོར་བསྡད་པ་ཡིན་ན། ད་ལྟ་ལས་འཆར་གསལ་བོ་མེད་ཀྱང་། སྤྱིའི་ཆ་ནས་བཙན་བྱོལ་ནང་གི་རྩོམ་པ་པོའི་མཐུན་ཚོགས་ཞིག་ལ་འདི་དང་དེ་དགོས་པ་རེད་སྙམ་པའི་འཆར་སྣང་གང་འདྲ་ཡོད།
སྤྲེལ་ནག་པ་བློ་གྲོས་དཔལ་བཟང་། མིང་གྲགས་ཆེ་བའི་རྩོམ་པ་པོ། མཚན་ཉིད་རིག་པ་བ། བརྡ་སྤྲོད་སྨྲ་བ། སྙན་ངག་སྨྲ་བ།
དྲི་བ། བཙན་བྱོལ་བོད་མིའི་སྤྱི་ཚོགས་ནང་ཞིབ་འཇུག་དང་དཔྱད་རྩོམ། འབོལ་རྩོམ་མ་གཏོགས་སྒྱུ་རྩལ་རྩོམ་རིག་ལ་ཁྲོམ་རྭ་མེད་དོན་ཅི་རེད།
དྲི་བ། ཁྱེད་རང་ད་ལོའི་པེན་བོད་ཀྱི་རྩོམ་པ་པོའི་མཐུན་ཚོགས་ཀྱི་ཚོགས་གཙོར་བདམས་པའི་ཐད་དགོངས་ཚུལ་ག་རེ་ཡོད།
དྲི་བ། ད་ལྟའི་བཙན་བྱོལ་ནང་གི་བོད་ཀྱི་རྩོམ་པ་པོ་དང་རྩོམ་ཡིག་གི་ཁ་ཕྱོགས་ཐོག་ལྟ་ཚུལ་གང་འདྲ་ཡོད།
དྲི་བ། སྤྱི་ཡོངས་ནས་བོད་ཀྱི་རྩོམ་པ་པོའི་མཐུན་ཚོགས་ཟེར་བ་འདིར་ལྟ་སྟངས་གང་འདྲ་ཡོད།
ཨི་ཏ་ལིའི་རྒྱལ་ཁབ་དུ་བཞུགས་པའི་བོད་རིགས་མཁས་པ་གྲགས་ཅན་ནམ་མཁའི་ནོར་བུ་མཆོག་ནི། སྤྱི་ལོ་1938ལོར་མདོ་ཁམས་སྡེ་དགེ་ལྕང་རའི་ཉེ་འགྲམ་དགེ་འུག་ཅེས་པའི་ཡུལ་དུ་འཁྲུངས། དགུང་ལོ་གསུམ་པའི་སྟེང་ཨ་འཛོམས་རིན་པོ་ཆེའི་སྤྲུལ་སྐུར་ངོས་འཛིན་གནང་།
ཁོང་གི་གསུང་རྩོམ་ནི་༼བོད་ཀྱི་ལོ་རྒྱུས་ལས་འཕྲོས་པའི་གཏམ་ནོར་བུའི་དོ་ཤལ༽ ༼ཞང་བོད་ལོ་རྒྱུས་ཏི་སེའི་འོད༽དང་༼གཟི་ཡི་ཕྲེང་བ༽ཞེས་པ་ནི་བོད་ཀྱི་གནའ་བོའི་ལོ་རྒྱུས་སྐོར། ༼སྒྲུང་ལྡེའུ་བོན་གསུམ་གྱི་གཏམ༽ ༼དཔེ་རྙིང་སྦས་པའི་རྒུམ་ཆུང་གི་ཕྱི་མོའི་སྐོར༽དང་༼རྫོགས་ཆེན་སྐོར་གྱི་དྲིས་ལན༽བྱ་བ་གཉིས་ནི་བོད་ཀྱི་གནའ་བོའི་ཆོས་ལུགས་སྐོར་དང་། ད་དུང་བོད་ཀྱི་གསོ་བ་རིག་པའི་སྐོར་ལ་༼བོད་ཀྱི་གསོ་རིག་ལས་མངལ་ཆགས་ཚུལ་དང་དེར་བརྟག་ཐབས༽བྱ་བ་དང་། སྤྱི་ཚོགས་རྟོག་དཔྱོད་སྐོར་གྱི་རྩོམ་ཡིག༼བྱང་འབྲོག་ལམ་ཡིག༽བཅས་མཛད་ཡོད།
འདོད་རྒྱལ་གྱི་མིང་ལ་གནམ་གཞུང་དུ་གྲགས་པ་ལས། འབངས་ལ་གནམ་ཐ། རྒྱལ་རི་ལ་ གནམ་རྒྱལ། ཆུ་ལ་གནམ་ཆུ་ཞེས་འབོད་སྲོལ་ཆགས།
༣ལྗིག་གཞུང་ཡུལ་གྱི་མིང་གི་གོ་དོན། དེ་ཡང་ལྗིག་གཞུང་ཞེས་པའི་ཡུལ་མིང་གི་ གོ་དོན་ནི། འགག་ཤིན་ཏུ་དོགས་པའི་དཔེ་ཡིན་པས་དཔེར་ན་ལྗིག་ཀྱི་གནའ་རྭ་ འགག་ཞེས་པ་ནི་གནའ་བའི་རྭ་ཡང་ཐར་དཀའ་བའི་འགགས་ཤིག་ཡིན་པར་ བཤད་པ་ལྟར་ས་དེར་ལྗིག་གཞུང་དུ་གྲགས་པ་དང་། རྒྱལ་རི་ལ་ལྗིག་རྒྱལ། ཆུ་ལ་ ལྗིག་ཆུ། སྡེ་ལ་ལྗིག་ཐ་དེང་སང་ལྗིགས་སྨད་ཕལ་ཆེ་བ་སྡོམ་པའི་མངའ་ཁུངས་ཡིན། ཞེས་གྲགས་སོ།།
ཡུལ་མི་ནང་དམེ་བྱས་པས་མེ་གཞུང་དུ་གྲགས་ཅེས་ཁ་གཅིག་གིས་འདོད། ཡང་ ཡུལ་གཞན་གང་གིས་ཀྱང་མི་མཚོན་པའི་མེ་ཏོག་སྣ་ཚོགས་སྐྱེ་བས་མེ་གཞུང་ཞེས་གྲགས་པ་དེ་ཉིད་ཟུར་ཆག་ཅེེས་པའི་བཤད་སྲོད་ཡང་མཆིས། འོན་ཀྱང་ཡུལ་མི་ ནང་དམེ་བྱས་པ་མ་ཡིན་པར། དེང་སང་རྨེ་ལྷས་ཞེས་གྲགས་པའི་ས་དེར་ཡོན་
དགེ་མི་འགྱུར་རྡོ་རྗེས་གསོན་འདྲེ་མ་ཞིག་བསྒྲལ་ཏེ་དམ་ལ་བཏགས་པས། དམེ་བྱས་པའི་གཏམ་ངན་གྱིས་ཁྱབ་སྟེ་དམེ་གཞུང་དུ་གྲགས་སོ་ཞེས་ཡིག་ཆ་ འགའ་རེར་ཡོད་འདུག་མོད། སྔོན་མའི་ཡིག་ཆ་ཕལ་ཆེ་བར་རྨེ་གཞུང་ཞེས་བྲིས་འདུག་ལ། ས་དེར་རྨེ་གཞུང་ དང་རྒྱལ་རི་ལ་ཡང་རྨེ་རྒྱལ་དུ་གྲགས་པར་མ་ཟད། ཡུལ་སྡེ་དེར་རྨེ་ཐ་ཞེས་གྲགས་ སོ།།
༥ སྦས་ཐ་ཞེས་པའི་ས་མིང་གི་གོ་དོན་ནི། སྦས་ཡུལ་གྱི་ཆགས་དབྱིབས་ཡོད་པས་ན་ཡུལ་ལ་སྦས་ཡུལ་དང་འབངས་ལ་སྦས་ཐ་ཞེས་དོན་མཚུངས་ཀྱི་ཐ་སྙད་ཐོག་པ་ཡིན།
༡ ཀ་གཞུང་གི་རི་ཆུ་གྲགས་ཅན། སྡོམ་རྒྱལ་ནོར་བུ་ཁྲ་ཡག རྫོང་ རྒྱལ། ཀ་རྒྱལ་མར་སྒམ། ན་བཀྲ་ཉི་མ་རང་ཤར། ལྗང་ལྗང་ཕུའི་དབུས་ རི་ཁམས་པ། རི་རྩེ་དེར་མཚོ་ཡོད། ཡང་རི་དབུ་དཀར། རྩེ་མོར་གངས་ ཏི་ཆགས་ཡོད། ནོར་ལྷ་དབུ་དཀར། སྒོམ་པ་ནང་། མགར་ནག བྲག་ བོན་པོ་དགུ་སྒྲིལ། ཁེ་ཚེ་སྒེར། ཆོས་འོག་བླ་སྨྱོན་གྱིས་མཆོད་རྟེན་ཞིག་གཏེར་ ནས་བཞེས་པར་གྲགས། རྐྱང་ཐོ་ཁ། རྐྱང་གི་རང་བྱོན་ཡོད་པས་དེ་ལྟར་གྲགས། སྤོས་གསེབ་ནགས་ཀློང་། ག་ཆེན་དམར་འབེལ་མ། རྫ་ནག་རལ་པའམ་ཟང་ རི་འབར་བ་རྩེ་དགུ
༢ གནམ་གཞུང་གི་རི་ཆུ་གྲགས་ཅན།གནམ་ཕུའི་རལ་པ་སྐྱ་བདུན། གནམ་གྱི་སྔོན་མོ་གཡུ་མདུང་། སྟོང་རྫོང་ཨ་བུ་རྒན་མོ། གནམ་གྱི་རྒྱལ་བ་ཐོད་ དཀར། གཉེན་ཆེན་ཐང་ལྷའི་སྐུ་མཆེད་ཡིན་པར་བཤད། གནམ་གྱི་ཤུགས་སྡོང་ གླང་སྒྲོན། གུ་རུའི་སྒྲུབ་གནས། གནམ་གྱི་ཆུ་ཚན་གླང་སྣ། རྐང་གི་
ཟླའི་རྐང་རི་ཁམས་པ། རྒྱ་འབེལ་པདྨའི་སྒྲུབ་ཕུག གུ་རུ་པདྨ་འབྱུང་གནས་ཀྱི་ སྒྲུབ་ཕུག་ཡིན་པར་གྲགས་པའི་སྒྲུབ་ཕུག་བྱིན་ལྡན་ཡོད།
གི་རྫ་དམར་མདུང་རྩེ། འཛམ་ཆེ་ཆུང་རྐྱང་གི་རང་བྱོན། ཤར་ཆེན་ཕ་ཝྃ་སྲིན་ཐོ། ལྗིག་གི་བཀྲ་ཤིས་དར་ཐང་། ར་ཁ་སོགས་པོ་གནམ་མཐོང་། སོགས་དམག་
༤ རྨེ་གཞུང་སྦས་སྒོ་རུ་གྲགས་པའི་བྲག་དཀྱིལ་དུ་ལྷ་ཤིང་ཤུགས་པ། སྦས་སྒོའི་ལྡེའུ་མིག་ ཏུ་གྲགས་པ་ཡིན། རྐང་ཆེན་འཕེན་པོ། ཆང་བཙོང་། ཁྱུང་པོ་དང་ནང་ཆེན་གྱི་ས་མཚམས་བོར་ལ། གནའ་ནས་ད་བར་སོག་དན་ གཉིས་ཀྱི་ས་འཚམས། མགར་ནག མགར་དམར། མགར་ཆུང་ སྟེ་མགར་བ་དམར་ནག་སྤུན་ཞེས་རྨེ་གཞུང་གི་གཞི་བདག་གྲགས་ཅན་ཡིན་ལ། ཕྲིན་ལས་ཕུར་པའི་སྲུང་དམ་ཅན་གྱི་ གནས་རི་ཡང་ཡིན།
རྨེ་གཞུང་རྒྱུས་ཀྱི་རི་དམར། རྒྱུས་ལ་ཐུང་རྩ། གུང་པ་རྒན་པོའི་འཚེར་ས། ཁྲེབ་ལུང་ཇོ་མོ་སྤུན་གསུམ། ནག་པོ་ཤོག་དྲུག བདུད་རི། དམར་པོ་མཆོད་རྟེན། བཙན་རི། དཀར་པོ་མདུང་ རྩེ། ཀླུ་རི། མ་མོ་དམར་འབལ། མ་མོའི་
ཕྱི་དགྲ་ངོ་ལེན་གྱི་དཔའ་བོ་རེད།རྨེ་ཐའི་བུ་སྤུན་ལས་བུ་ཐ་ཆུང་དྲག་རྩལ་ཆེ་བའི་རྟེན་འབྲེལ་ཡོད་ཟེར། ཏི་ཆུང་ནོར་བུ་དཔལ་འབར། ཏི་ཆེན་དམར་རྒོད་མགོ གཟུངས་ཞ་མ། རྨེ་འབོ་སྒལ་དམར་ལ་ཁ། གནའ་ནས་ད་བར་སོ་དན་ གཉིས་ཀྱི་ས་མཚམས། རྨེ་འབོ་དཀྱིལ་ལ། གནའ་ནས་ད་བར་སོ་དན་གཉིས་ ཀྱི་ས་མཚམས། གྲོད་པ་ལ། གནའ་ནས་ད་བར་སོ་དན་གཉིས་ཀྱི་ས་མཚམས། བཞི་འདུས་ལ། རྨེ་འབོ་ཀ་གནམ་ བཅས་ཀྱི་མཐོ་སྒང་གི་ས་མཚམས།
༥ སྦེ་གཞུང་གི་སྨྱུག་རྐྱང་ཁྲ་བ་དྲེད་མགོ། ལྕུམ་ཆུང་ཁེམས་མཛོ་སྟག་རྩེ། ལྕུང་ཆེན་ཡང་ནེ་ལྷ་ རི། ལུང་སྔོན་རྒྱལ་བ་ཐོད་དཀར། གླ་འཕོག་གེ་སར་རང་བྱོན། གླ་འཕོག་བྲག་ ངོས་ལ་གེ་སར་མི་རྟ་གཉིས་ཀྱི་རང་བྱོན་གསལ་པོར་ཡོད། ར་བྲང་ ལྷ་རི་མཐོན་པོ་རྟ་རྣའི་གནས་ཀྱི་སྲུང་མ་ཡིན། དབེ་ཝམ་ཁྲོ་བོ་སྟག་རྩེ། རྒྱན་ དམར་གབ་ཀྱི་མདུང་རྩེ། མོན་རྫོང་གནམ་གྱི་ཀ་བ། མོན་དམག་སྒར་ཤུལ་ཡོད། སོག་རུ་ས་ཡི་ལྟེ་བ། སོགས་དམག་གི་སྒར་ཤུལ་ ཡོད། གཤེན་མཁར་བོན་གྱི་ཆོ་ལོ། བོན་དགོན་ཆགས་ཤུལ་ཡོད། ཚྭ་ཆེན་ནོར་བུ་དགྲ་འདུལ། གནས་སྲུང་ བློན་པོ་རིན་པོ་ཆེ། ཚྭ་ནང་གླང་པོ་རིན་པོ་ཆེ། མང་ཡག་ནོར་བུ་རིན་པོ་
ཆེ། གླང་པོའི་སྣ་ཞགས་ཆུ་ཚན། འཁྱགས་རོམ་ཆུ་འགོ་དམར་པོ། རྒྱན་དམར་ མཆོད་རྟེན་ དམར་པོ། གབ་ཀྱི་འབྲོང་ཤུགས་རྒྱ་ར། འབྲོང་པའི་བླ་ཤུགས་ཡིན། གབ་རྒྱལ་གཡུ་ཡི་སྒྲོན་མ། སྒྲོན་སྔོན་གྱི་རང་བྱོང་ཅན་གྱི་རྒྱལ་རི་ཡིན། གེར་ ཕུའི་ཇོ་གཞུང། ཇོ་བོ་གདན་དྲངས་པའི་ལ་ཡིན་སྐད། གེ་མཛོད་ གླིང་གི་བརྩེགས་མལ། གེ་མཛོད་གླིང་ནི་གླིང་དམག་ བགྲོད་པའི་གསང་ ལམ་ཡིན་ཚུལ་གྱི་ངག་རྒྱུན་ཡོད། བྲག་ཆུང་ལྷ་རི་དཀར་པོའམ་བྲག་ཆུང་ དཀར་ལི་ཀྱང་ཟེར། ཨེ་སྤོག་རྩྭ་རྒྱལ་ཕྱུག་མོ། ཡི་གེ་ཨེ་ཡི་རང་བྱུང་ཡོད་ པས་དེ་ལྟར་འབོད།
ཀ་རྒྱལ་རྡོ་རྗེ་ལྷ་བཙན། འདི་ཕུར་པའི་གནས་ཡིན་ལ། ནང་ཆེན་རྒྱལ་རབས་ རིམ་བྱོན་གྱི་སྐུ་ལྷ་རྒྱལ་ཆེན་བཅོ་བརྒྱད་ཀྱི་གྲས་ཞིག་ཡིན། འབྲོང་པ་ས་སྐྱོང་ ཆེན་པོའི་རྒྱལ་རི་དང་ཀ་གཞུང་འབངས་སྡེ་དང་བློན་ཆེན་ཁག་གི་མཆོད་ཅིང་ བསྟོད་པའི་གནས་རི་དང་ཡུལ་སྐྱོངས་ཀྱི་རྒྱལ་རི་ཆེན་པོ་ཞིག་ཡིན་ནོ།།
བློན་པོ་ཐོད་དཀར། ཤིང་ལུང་དཀར་འབེལ། ཐུགས་རྗེ་ཆེན་པོའི་གནས་ མཆོག་ཤིང་ ལུང་དཀར་འབེལ། བྲང་རྗེ་མ། ཀ་ཡི་རྡ་མགོ་དམར་པོ། གུར་སྡོམ་ལུག་ལྷ་དཀར་ཆུང་། རྟ་རྣའི་གནས་ལག་རྡོ་རྗེ་སེམས་པའི་གནས་ཡིན་ ལ། ལུག་གི་བླ་རི་ཡིན་པར་གྲགས། རྫིང་རྒྱལ་ནོར་ལྷ་ཤམ་ཡག ནོར་གྱི་ བླ་རི་ཡིན་པར་གྲགས། ཀ་ལྗང་ཤྭ་ཕོ་དུང་རི། ཕུར་པའི་སྲུང་མ་ཡིན་པར་བཤད།
སྤོས་སེབ་ཚེ་རེ་ར་རྫོང་། ར་ཡི་བླ་རི་ཡིན་པར་གྲགས། ཡོག་རྒྱལ་མཚོ་མོ་ལུགས་ གསུམ། ནང་ཆེན་རྒྱལ་རབ་རིམ་བྱོན་གྱི་སྐུ་ལྷ་རྒྱལ་ཆེན་བཅོ་བརྒྱད་ཀྱི་གྲས་ ཞིག་ཡིན། ལྷ་ཀླུ་བཙན་གསུམ་གྱི་གནས་ཀྱང་ཡིན། ཀ་ཡི་ཚ་མིག་དཀར་མོ། ཚ་སྨན་ཀླུ་མོ་མཆེད་གསུམ། ཀ་ལྗང་ཁད་ཚེ་སྒལ། སྔོན་ཁད་དར་གྱིས་ཤེལ་གྱི་ཚེ་ བུམ་གཏེར་ནས་བཞེས་པས་ཁད་ཚེ་སྒེར་ཟེར་ཕྱིས་སུ་ཆོས་སྒེར་ཟེར་ཕྱིས་སུ་ཆོས་འོག་བླ་སྔོན་གྱིས་ཤེར་གྱི་མཆོད་རྟེན་ གཏེར་ནས་བཏོན་པའི་གཏེར་གནས་ཡིན།
གནམ་རྒྱལ་གསང་བ་ལྷ་རྩེ། ཕུར་པའི་གནས་རི་ཡིན་ལ་ནང་ཆེན་རྒྱལ་པོ་སྐུ་ལྷ་ རྒྱལ་ཆེན་བཅོ་བརྒྱད་ཀྱི་གྲས་ཤིག་ཡིན། ལྗིག་རྒྱལ་གྭ་པ་དངུལ་མདོག་རྒྱལ་རི་ འདི་ནང་ཆེན་རྒྱལ་རབས་རིམ་བྱོན་གྱིས་མཆོད་ཅིང་བསྟོད་པའི་སྐུ་ལྷ་རྒྱལ་ཆེན་བཅོ་བརྒྱད་ཀྱི་གྲས་ཞིག་ཡིན། ལྗིག་ཐའི་ལྷ་འབངས་ཡོངས་དང་ཡུལ་དཔོན་བློན་
རྨེ་གཞུང་དུ་སྐད་གྲགས་ཆེ་བའི་གནས་རི་ནི། རག་ནེ་མཆེད་གསུམ། རྐང་ ཆེན་ཏི་སེ་གངས་རི་ལ་བཅོམ་ལྡན་ཐུབ་པའི་དབང་པོའི་རང་བྱོན་ཡོད། མི་ཡི་
གྲོང་སྡེ་གཏན་ནས་མེད་པར་གངས་རི་ལས་བབ་པའི་ཆུ་རྒྱུན་དུ་རིལ་རྫིང་དང་རྡང་ཆད་མཐོང་རྒྱུ་ཡོད།
གྲགས་ལ། སྤྱན་སྔ་གྲགས་པ་འབྱུང་གནས་སོགས་སྐུ་འཁྲུངས་པའི་ཕ་གཞིས་ དང་། ཉེ་རབས་སུ་བྱོན་པའི་མཁས་པའི་དབང་པོ་ཁྱུང་སྤྲུལ་པད་མ་ཕྲིན་ལས་རྒྱ་ མཚོ་སོགས་དམ་པའི་སྐྱེས་ཆེན་དུ་མ་སྐྱེས་པའི་གནས་གཞི་ཡིན་ལ། ལྷག་པར་དུ་ནང་ཆེན་གྱད་བློན་རྒྱལ་ཚབ་འབྲོང་པའི་བེ་ཧུ་ཁྲི་རྒྱལ་གྱིས་ཐད་སྐྱོང་འབངས་སྡེ་སུམ་བརྒྱ་ལྷག་གནས་སྡོད་བྱེད་པའི་ཡུལ་ཁམས་ཤིག་ཡིན་ནོ།།